Ellenőrzési jelentés
Fácánkert Község Önkormányzat működési célú pénzeszközök átadásának,
céljelleggel nyújtott támogatások felhasználásának ellenőrzése

I.
Az ellenőrzést végzi: 
Gulyás Rita belső ellenőr

Ellenőrzés alá vont időszak:
2013. év

A helyszíni ellenőrzés kezdete:
2013.11.21.
A helyszíni ellenőrzés vége: 
2013.11.25.

Megbízólevél száma: 
IV.286-2/2013

A vizsgálat célja: 
- szabályozottság ellenőrzése 

- működési célú pénzeszközátadások ellenőrzése
Ellenőrzés típusa, módszere:

Pénzügyi, szabályszerűségi ellenőrzés.

Helyszíni ellenőrzés, szabályzatok, rendeletek, bizonylatok, ellenőrzése. 
II. Megállapítások
1. Szabályozottság ellenőrzése
Fácánkert Község Önkormányzata 2012. évben Sióagárd-Fácánkert Községek Körjegyzőségéhez tartozott. Az önkormányzat jogi személy, az önkormányzati feladatokat a képviselő-testület és szervei, a képviselő-testület bizottságai, a polgármester és Sióagárd-Fácánkert Községek Körjegyzősége (Hivatal) látta el. Idei évtől a gazdálkodási feladatok lebonyolítását a Bogyiszlói Közös Önkormányzati Hivatal útján látják el.
A 2000. évi C. törvény a számvitelről 14. § (5) bekezdés, valamint a 219/2000 (XII.24.) Kormányrendelet (Áhsz) 8. §. (4) bekezdésben előírt számviteli politika keretében elkészítendő szabályzatok rendelkezésre álltak.
A számviteli politika keretében elkészített szabályzatok:

-
számlarend

-
eszközök és források leltározási és leltárkészítési szabályzata
-
eszközök és források értékelésének szabályzata
-
pénzkezelési szabályzat

-
bizonylati szabályzat

-
felesleges vagyontárgyak hasznosításának, selejtezésének szabályzata

-
a termékértékesítés, szolgáltatásnyújtás tekintetében önköltség számítás rendjére vonatkozó szabályzat

A fent említett szabályzatokon kívül a 368/2011. (XII.31.) Kormányrendelet kimondja, hogy a költségvetési szerv vezetője belső szabályzatban rendezi a működéshez kapcsolódó, pénzügyi kihatással bíró, jogszabályban nem szabályozott kérdéseket:

-
kötelezettségvállalás, ellenjegyzés, teljesítés igazolása, érvényesítés, utalványozás gyakorlásának módját, eljárás és dokumentációs részletszabályokat, az ezeket végző személyek kijelölésének rendjét
-
beszerzések rendjével kapcsolatos eljárásrendet

-
a belföldi és külföldi kiküldetések elrendelésével és lebonyolításával, elszámolásával kapcsolatos kérdéseket,

-
az anyag- és eszközgazdálkodás számviteli politikában nem szabályozott kérdéseit,

-
a reprezentációs kiadások felosztását, azok teljesítésének és elszámolásának szabályait,

-
a gépjárművek igénybevételének és használatának rendjét,

-
a vezetékes és rádiótelefonok használatát, és

-
a közérdekű adatok megismerésére irányuló kérelmek intézésének, továbbá a kötelezően közzéteendő adatok nyilvánosságra hozatalának rendjét.
Fácánkert Község Önkormányzata a fenti szabályzatokkal nem rendelkezik. A szabályzatok el kell készíteni. A szabályzatok összevontan is elkészíthetőek, a részterületek elkülönítésével.
A gazdálkodási szabályzat kötelezettségvállalásra vonatkozó rendelkezései összhangban vannak a törvényi előírásokkal, a kötelezettségvállalást nem igénylő kifizetések rendje is rögzítve van. A kötelezettségvállalásra, pénzügyi ellenjegyzésre, szakmai teljesítésigazolásra, érvényesítésre, utalványozásra felhatalmazott személyek nevét, beosztását, felhatalmazás keltét valamint aláírásának mintáját a szabályzat mellékletét képező nyilvántartás naprakészen, aktuálisan tartalmazza. Az egyes jogosultságok kialakítása során figyelemmel voltak a 368/2011. Kormányrendelet 60. §. (1) bekezdése előírásaira, miszerint a kötelezettségvállaló és pénzügyi ellenjegyző nem lehet ugyanazon személy, valamint az érvényesítő személye nem lehet azonos a kötelezettségvállaló, szakmai teljesítésigazoló és utalványozó személyével.

Az elfogadott költségvetési rendelet tartalma megfelel az Áht. 23. §-ban leírtaknak, és a 24.§. előírásainak megfelelően a költségvetés előterjesztésekor bemutatták a költségvetési mérleget közgazdasági tagolásban, az előirányzat felhasználási tervet, többéves kihatással járó döntések számszerűsítését, közvetett támogatások kimutatását. Az önkormányzat költségvetési rendeletében, határozatában megállapított bevételeiről és kiadásairól elemi költségvetést készítettek. Az elemi költségvetéseket a polgármester hagyta jóvá.
2. Működési célú pénzeszközátadások ellenőrzése
Fácánkert Község Önkormányzatának a 2012. évi költségvetésének végrehajtásáról szóló rendeletében 2.315.000 Ft összegben fogadta el az államháztartáson kívülre történő, non-profit szervezeteknek történő pénzeszközátadás összegét, és 2.300.000Ft összegben fogadta el a beruházási célú pénzeszközátadást non-profit szervezetnek. 

Az alábbi táblázat az államháztartáson kívülre történő támogatásokra vonatkozó fontosabb adatokat, kitételeket tartalmazza:

	Támogatott szervezet
	Megállapodás kelte
	Támogatás célja
	Pályázat/Egyedi kérelem
	Támogatás összege
	Elszámolási határidő

	Fácánkert Községért Alapítvány
	2012.05.09
	Majális és Bál
	Pályázat
	200 000
	2013.01.15

	Forgatós Közhasznú Egyesület
	2012.05.09
	Egyesület működése
	Pályázat
	220 000
	2013.01.15

	Forgatós Közhasznú Egyesület
	2012.03.26
	Rendszerhasználati, médiaszolg. díjra
	Egyedi kérelem
	138 889
	2013.03.15

	Fácánkerti Nyugdíjas Klub
	2012.05.09
	Egyesület működése
	Pályázat
	100 000
	2013.01.15

	Önkormányzati Tűzoltóság Tolna
	2012.11.28
	Fenntartás
	Egyedi kérelem
	80 000
	 

	Fácánkert Községért Alapítvány
	2012.08.10
	Falunap
	Egyedi kérelem
	1 500 000
	2012.10.15

	Fácánkert Községért Alapítvány
	2012.12.05
	Szabadidőpark fejlesztés
	Egyedi kérelem
	76 200
	2013.12.31

	Összesen
	 
	 
	 
	2 315 089
	 


Ezen kívül a Faddi Polgárőr Egyesület térfigyelő kamerák elhelyezésére pályázatot adott be (Leader). Fácánkert község területén létesítendő térfigyelő kamera elhelyezés beruházásának előfinanszírozására 2.300.000Ft visszatérítendő támogatást nyújtott az önkormányzat. A pályázat megvalósítása és elszámolása után az egyesület a visszatérítendő támogatást visszafizette (2013. évben).

Támogatás nyújtása 2012. évben pályázat és egyedi elbírálás útján történt. Pályázati úton történő támogatás esetében, a pályázati kiírás elkészítésre és közzétételre került. A pályázók által benyújtott pályázatok a törvényben előírt tartalommal kerültek benyújtásra. Hiánypótlásra nem volt szükség. 
A 2007. évi CLXXXI. törvény a közpénzekből nyújtott támogatásokról 14. § kimondja, hogy a támogatási döntés előkészítéséhez a kedvezményezettnek nyilatkozatot kell tenni, a nyilatkozat tartalmát a törvény meghatározza. A nyilatkozatok megtétele megtörtént minden vizsgált esetben, a törvényi előírásoknak megfelelően.

A helyi civil szervezetek támogatására kiírt pályázatra a kitűzött határidőig beérkezett igényeket megvizsgálták és képviselő-testületi határozatot hoztak az elfogadott pályázatokról és azok elfogadott összegéről. A határozat a pályázóknak kiküldésre került, így eleget tesznek az Ávr. 71. §-ban előírt írásbeli tájékoztatási kötelezettségeknek.

Mind a pályázati úton, mind egyedi kérelem alapján történő támogatás nyújtása esetén támogatási szerződést kötöttek a felek, melyben rögzítették a támogatás célját, összegét, rendelkezésre bocsátás módját, ütemezését, a támogatás felhasználásának határidejét, elszámolásra, beszámolásra vonatkozó előírásokat, a támogatási megállapodásban leírtak megszegésének jogkövetkezményeit. 
Fácánkert Önkormányzata az Önkormányzati Tűzoltóság Tolna fenntartásához 80.000Ft hozzájárulást biztosított 2012. évben. Mivel nem civil szervezetről van szó, ezért nem támogatási, hanem együttműködési megállapodást kötöttek. A szerződésben kikötésre került, hogy a tűzoltóság köteles elszámolni a fenntartásához biztosított hozzájárulás felhasználásáról.

A támogatások kiutalásakor minden esetben utalványrendelet, 100.000Ft feletti összeg esetén az utalványrendelet mellett kötelezettségvállalási bizonylat is került kiállításra. A kötelezettségvállalási bizonylatot mind a kötelezettségvállaló, mind a pénzügyi ellenjegyző ellátta aláírásával, és a kötelezettség vállalás dátuma is feltüntetésre került. Az utalványrendeleten megtörtént minden esetben a teljesítésigazolás, és annak érvényesítése, valamint az utalványozás és kontírozás is a szabályzatnak megfelelően. Az utalványrendelet a törvényi előírásoknak megfelel. Felhívom a figyelmet, hogy az utalványrendeleten a kötelezettségvállalás nyilvántartási számát szükséges feltüntetni (Ávr. 59. §. (3).
A 2011. CXCV. törvény 53. § előírja, hogy a kedvezményezettet beszámolási kötelezettség terheli a támogatás rendeltetésszerű felhasználásról. A beszámolásra vonatkozó előírásokat a támogatási szerződésben rögzítik, miszerint szakmai és pénzügyi beszámolót kell benyújtani a megjelölt határidőig, melyhez szükséges a számlamásolatokat csatolni. Az eredeti számlákon fel kell tüntetni, hogy a számla összegéből ….. forint összeget kizárólag a ……….. sz. pályázat elszámolásához került felhasználásra. 

A szakmai és pénzügyi beszámolók minden esetben határidőre benyújtásra kerültek, melyhez a szerződésben előírt módon a számlákat is csatolták. A beszámoló be nem nyújtása esetén a támogatott köteles a támogatási összeget a szerződésben előírt határidőig visszafizetni, és a következő két évben nem részesülhet önkormányzati támogatásban. Ilyen eset nem fordult elő 2012. évben.

A 2007. évi CLXXXI. a közpénzekből nyújtott támogatások átláthatóságáról szóló törvény előírásainak megfelelően a pályázatokat, kérelmeket, illetve a döntés eredményét közzétették az országosan működtetett honlapon.
Három esetben az elszámolás ellenőrzése teljes körűen megtörtént, az ellenőrzés tapasztalatai:

Forgatós Közhasznú Egyesület

Támogatás összege 403.000 Ft, mely 2012. 03.30-án került folyósításra rendszerhasználati és médiaszolgáltatási díjra. Az Egyesület csak az első 4 hónapban üzemeltette a Fácánkert Televíziót, így csak a 4 hónapra jutó költséggel tudtak elszámolni, a fennmaradó támogatás összege visszautalásra került az önkormányzatnak 2012.06.14-én.

Az elszámolás alátámasztásaként benyújtott számlák lefedik a vissza nem fizetett támogatás (138.889Ft) összegét. A számlák záradékolása megtörtént.
	Számla száma
	Számla kelte
	Megnevezés 
	Összeg

	80005585
	2012.03.29
	Médiaszolg. díj
	14 845

	151/2012
	2012.03.13
	Rendszerhasz. díj
	25 400

	223/2012
	2012.04.13
	Rendszerhasz. díj
	25 400

	80004124
	2012.02.22
	Médiaszolg. díj
	14 288

	80004123
	2012.02.22
	Médiaszolg. díj
	8 156

	95/2012
	2012.02.09
	Rendszerhasz. díj
	25 400

	21/2012
	2012.01.16
	Rendszerhasz. díj
	25 400

	Összesen:
	 
	138 889


Fácánkerti Nyugdíjas Klub.

Támogatás összege 100.000Ft, mely 2012.05.16-án és 2012.08.14-én került kifizetésre pénztárból. A támogatás az Egyesület működésére használható fel. Az összeget kis értékű tárgyi eszköz, irodaszer beszerzéséhez, utazási költség finanszírozására, egyéb szolgáltatásra használták, a támogatási célnak megfelelően. Az elszámolás alapját jelentő számlákat záradékkal ellátták, ahol nem a számla teljes összege vehető figyelembe, ott feltűntetésre került, hogy a számla összegéből mekkora összeget vesznek figyelembe a pályázati elszámolás során.

	Számla száma
	Számla kelte
	Megnevezés 
	Összeg

	SU1EA1708207
	2012.08.28
	Irodaszer
	5 000

	615000748/2448
	2012.11.07
	Tárgyi eszkoz
	2 225

	UK1SA0337928
	2012.09.08
	Fuvardíj
	72 775

	AJ7E-J 305735
	2012.06.02
	Zeneszolgáltatás
	20 000

	Összesen:
	 
	100 000


Fácánkert Községért Alapítvány

Támogatás összege 200.000Ft, mely két részletben 2012.05.16-án és 2012.08.14-én került folyósításra. A támogatás Majális és az alapítvány Báljának megszervezésére használható fel. Az elszámolás benyújtása határidőben a pénzügyi és szakmai beszámoló benyújtásával megtörtént. A támogatás felhasználását igazoló számlák lefedik a kapott támogatás összegét. 

	Számla száma
	Számla kelte
	Megnevezés 
	Összeg

	0FOEB1291504
	2012.04.29
	Vidámparki szórakoztatás
	60 000

	0Q0EB5219913
	2012.04.29
	Légvár
	63 500

	AJ7S-P532620
	2012.04.29
	Bohóc
	26 500

	0Q0EA8251948
	2012.11.09
	Étel
	23 105

	TM0EA4522841
	2012.11.09
	Étel
	1 800

	615001053/2419
	2012.11.06
	Étel, ital
	4 400

	615000072/2319
	2012.11.06
	Étel, ital
	13 500

	644000162/2187
	2012.04.27
	Étel, ital
	7 195

	Összesen:
	 
	200 000


III. Összefoglaló következtetések
Összességében elmondható, hogy Fácánkert Község Önkormányzatánál a működési célú pénzeszközátadás a törvényi előírásoknak megfelelően valósul meg. Az éves költségvetésben elkülönítették a szervezetek részére nyújtandó támogatást. A támogatott szervezetekkel támogatási szerződést, egy esetben együttműködési megállapodást kötöttek. A támogatási cél megvalósulását minden esetben pénzügyi és szakmai beszámolóval igazolták a támogatottak. Az elszámolásokhoz minden esetben csatolták a számlamásolatokat, a számlákat záradékkal látták el a szerződésben leírtaknak megfelelően. 

A támogatással kapcsolatos dokumentumok, elszámolások példaértékűen kerülnek vezetésre, az előírásoknak megfelelően. A törvényben előírt nyilatkozatok is bekérésre kerülnek. A pályázatokat, kérelmeket, illetve a döntés eredményét közzéteszik az országosan működtetett honlapon.
Javaslatok:

· 368/2011 Kormányrendelet 13. § (2) bekezdésben előírt szabályzatokat teljes körűen javasolt elkészíteni
· utalványrendeleten kötelezettségvállalás nyilvántartási számát szükséges feltüntetni az Ávr. 59. § (3) értelmében
Felelős vezetők neve az ellenőrzött időszakban:
Orbán Zsolt Polgármester
Dr. Varga Katalin Jegyző

Jogszabályi vonatkozások:

· 2011. évi CLXXXIX. törvény Magyarország helyi önkormányzatairól

· 2011. évi CXCV. törvény az államháztartásról (ÁHT)

· 2007. CLXXXI. törvény a közpénzekből nyújtott támogatások átláthatóságáról

· 368/2011 (XII.31) Kormányrendelet az államháztartásról szóló törvény végrehajtásáról (ÁVR)

· 249/2000 (XII.24) Kormányrendelet az államháztartás szervezeti beszámolási és könyvvezetési kötelezettségének sajátosságairól (ÁHSZ)
Szekszárd, 2013.12.16.

Készítette:



Gulyás Rita

